# ДОКУМЕНТАЦИЯ

# ЗА

**ВЪЗЛАГАНЕ НА ОБЩЕСТВЕНА ПОРЪЧКА ПО РЕДА НА ГЛАВА „ДВАДЕСЕТ И ШЕСТА” ОТ ЗОП ЧРЕЗ СЪБИРАНЕ НА ОФЕРТИ С ОБЯВА С ПРЕДМЕТ:**

**“ИЗБОР НА ОПЕРАТОР ЗА ОТПЕЧАТВАНЕ И ПРЕДОСТАВЯНЕ НА ВАУЧЕРИ ЗА ХРАНА ЗА НУЖДИТЕ НА “ДУНАВ МОСТ ВИДИН-КАЛАФАТ” АД ПРЕЗ 2020 Г.”**

**ВЪЗЛОЖИТЕЛ: “ДУНАВ МОСТ ВИДИН-КАЛАФАТ” АД**

**2019 г.**

**УКАЗАНИЯ**

**ЗА РЕДА И УСЛОВИЯТА ЗА ВЪЗЛАГАНЕ НА ОБЩЕСТВЕНА ПОРЪЧКА ПО РЕДА НА ГЛАВА „26” ОТ ЗОП ЧРЕЗ СЪБИРАНЕ НА ОФЕРТИ С ОБЯВА С ПРЕДМЕТ:**

**“ИЗБОР НА ОПЕРАТОР ЗА ОТПЕЧАТВАНЕ И ПРЕДОСТАВЯНЕ НА ВАУЧЕРИ ЗА ХРАНА ЗА НУЖДИТЕ НА “ДУНАВ МОСТ ВИДИН- КАЛАФАТ” АД ПРЕЗ 2020 Г.”**

**ВЪЗЛОЖИТЕЛ “ДУНАВ МОСТ ВИДИН- КАЛАФАТ” АД**

1. ПЪЛНО ОПИСАНИЕ НА ПРЕДМЕТА НА ПОРЪЧКАТА

Настоящата обществена поръчка чрез събиране на оферти с обява се провежда на основание чл. 187 и чл.20, ал.3, т.2 от Закона за обществените поръчки (ЗОП).

**1.Възложител на обществената поръчка** по реда на глава „26” от ЗОП, във вр. с чл. 20, ал. 3, т. 2 от Закона за обществените поръчки е „Дунав мост Видин – Калафат” АД чрез изпълнителния му директор.

**2.Предмет на обществената поръчка** по реда на глава „26” от ЗОП: “Избор на оператор за отпечатване и предоставяне на ваучери за храна за нуждите на “Дунав мост Видин-Калафат” АД през 2020 г.”.

3.Обект на поръчката: предоставяне на услуги, по смисъла на чл.3, ал.1, т.3 от ЗОП, конкретно: отпечатване и предоставяне на ваучери за храна за нуждите на ”Дунав мост Видин-Калафат”АД през 2020 г. при условията на настоящия договор и изискванията на Наредба №7 от 09.07.2003 год. за условията и реда за издаване и отнемане на разрешение за извършване на дейност като оператор на ваучери за храна и осъществяване на дейност като оператор.

4.Място на изпълнение на поръчката

Мястото за изпълнение на поръчката е административната сграда на”Дунав мост Видин-Калафат”АД в гр. Видин с адрес: гр. Видин, 3700, ул. „Цар Симеон Велики” №1, ет. 2.

**5.Срокът за изпълнение на поръчката**:01.01.2020 г.- 31.12.2020 г.

Срок за предоставяне на ваучерите за храна - до 5 (пет) дни от получена заявка от страна на Възложителя. Предаването/предоставянето се извършва след заплащане на тяхната номинална стойност.

6.Прогнозната максимална стойност на настоящата поръчка е в размер на 66 000.00 лв. (петдесет хиляди лева) без ДДС, разпределени, както следва:

* Приблизителна номинална[[1]](#footnote-2) стойност на ваучерите за храна – 54 720,00 лв. (петдесет и четири хиляди седемстотин и двадесет лева);
* Предвидена прогнозна максимална стойност на услугата - 98,50 лв. (деветдесет и осем лева и петдесет стотинки) без ДДС.

Върху стойността на услугата за отпечатване, управление и предоставяне на ваучерите се начислява и ДДС.

Номиналната стойност е прогнозна и Възложителят не се ангажира с достигането й до края на 2020 година.

Общият брой на ваучерите по номинална стойност на купюрите за срок от 12 месеца е: 10 944 бр./десет хиляди деветстотин четиридесет и четири броя/ по 5.00 лв. всеки купюр.

Прогнозният брой работници и служители, на които ще се предоставят ваучери е около 76 броя.

Прогнозният брой ваучери за срока на изпълнение на поръчката възлиза на около 10 944 броя. Този брой е ориентировъчен и не обвързва по никакъв начин Възложителя. Възложителят не се ангажира с достигането на посочения брой ваучери до края на 2020 г.

**7. Гаранция за изпълнение:** Участникът, избран за изпълнител на настоящата ОП предоставя гаранция за изпълнение в размер на 3% от прогнозната стойност на настоящата ОП в една от следните форми: /парична/банкова гаранция/застраховка, която обезпечава изпълнението чрез покритие на отговорността за изпълнение на задълженията по договора. Паричната/банковата гаранция/застраховката ще се представи преди подписване на договора за възлагане на обществена поръчка.

1. ИЗИСКВАНИЯ КЪМ ОТПЕЧАТВАНЕТО НА ВАУЧЕРИТЕ ЗА ХРАНА

Ваучерите за храна следва да съдържат всички реквизити съгласно чл.22, ал.2 от наредба № 7 от 09.07.2003 година за условията и реда за издаване и отнемане на разрешение за извършване на дейност като оператор на ваучери за храна и осъществяване на дейност като оператор, издадена от Министерство на труда и социалната политика и министерство на финансите.

Всеки ваучер за храна има серия и номер, които позволяват неговото индивидуализиране и проследяване. Ваучерът за храна задължително съдържа:

1. Фирма, седалище и адрес на управление на оператора, единния идентификационен код, определен от Агенцията по вписванията, съответно единния идентификационен код по БУЛСТАТ.
2. Фирма, единния идентификационен код, определен от Агенцията по вписвания, съответно единния идентификационен код по БУЛСТАТ на работодателя.
3. Номиналната стойност на ваучера за храна (изразена цифром и словом) определена в левове.
4. Срок на валидност на ваучера за храна.
5. Изрична забрана за връщане на остатък до номиналната стойност на предоставения ваучер, както и забрана ваучерите да бъдат използвани като разплащателно средство за покупка на вино, спиртни напитки, пиво, тютюневи изделия, както и за замяната им срещу пари.
6. Най - малко пет способа за защита.
7. Място за поставяне на дата и печат на доставчика – изпълнител.
8. Уникален номер на получената от оператора индивидуална квота, по която е предоставен ваучерът за храна.
9. Дата на издаване на заповедта на получената от оператора индивидуална квота, по която е предоставен ваучерът за храна.

Срокът на валидност на ваучерите да бъде 12 месеца от издаването им.

Забележка: Към техническото си предложение в офертата всеки участник следва да представи образец на ваучера за храна, отговарящ на посочените изисквания.

Представеният образец на ваучера за храна трябва да бъде одобрен от министерството на финансите, което се доказва със съответния документ. Копия от документи, които се представят от участника, се подписват и подпечатват от участника с гриф „Вярно с оригинала”.

**1.** Изисквания към предоставянето на ваучерите за храна

Предлаганите ваучери трябва да бъдат с номинал 5 лева. Предоставянето на ваучерите за храна ще се извършва периодично след направена заявка от Възложителя по пощата или по електронен адрес. Заявката съдържа следните данни:

* Общ брой на ваучерите, в т.ч. конкретизиран брой на съответната номинална стойност;
* Обща стойност на заявените ваучери по номинална стойност;

От Изпълнителя се изисква ваучерите да бъдат окомплектовани и доставени в индивидуални пликове (книжки), чийто брой се определя от индивидуалните заявки на Възложителя.

Количествата на необходимите номинали и брой ваучери за храна ще бъдат заявявани чрез писмена заявка от Възложителя до Изпълнителя, като последният не може да налага ограничения в броя и честотата на заявките на Възложителя за годината.Заплащането на номиналната стойност на заявените количества ваучери за храна и на възнаграждението за отпечатването и доставката на ваучерите ще се извършва по банков път, с превод по банкова сметка на Изпълнителя, след издаване на проформа - фактура и при потвърдена заявка от страна на Изпълнителя.

Предлаганата цена за отпечатване и предоставяне на ваучерите за храна на адреса на Възложителя следва да бъде окончателна за целия срок на договора, независимо от броя на заявките и номиналната стойност на поръчаните за отпечатване и предоставяне ваучери. Предложената цена включва всички разходи за отпечатване и предоставяне на ваучерите.

Предоставянето на хранителни продукти срещу представените от ползвателите ваучери за храна става в търговските обекти, посочени от Изпълнителя, с които той има сключени договори.

Крайната стойност на поръчката се формира на база единичните цени от приетото ценово предложение и действително поръчаните и отпечатани ваучери за периода 01.01.2020г. до 31.12.2020 г.

1. ИЗИСКВАНИЯ, НА КОИТО ТРЯБВА ДА ОТГОВАРЯТ УЧАСТНИЦИТЕ
2. Общи изисквания:

В процедурата могат да участват всички български или чуждестранни физически и/или юридически лица, включително и техни обединения, които отговарят на изискванията, посочени в Закона за обществените поръчки и обявените специфични изисквания от Възложителя.

Всеки участник трябва да представи декларация за липсата на обстоятелствата по чл.54, ал.1, т.1-5 и 7 от ЗОП.

Участниците могат да участват в процедурата лично или чрез пълномощник, който се легитимира с документ за самоличност и пълномощно с нотариално удостоверяване на подписите.

Декларацията за липсата на обстоятелствата по чл.54, ал.1, т. 1,2 и 7 от ЗОП се подписва от лицата по чл. 40 от ППЗОП.

Декларацията за липсата на обстоятелства по чл. 54, ал. 1, т. 3-5 от ЗОП се подписва от лицата, които представляват участника. Когато участникът се представлява от повече от едно лице, декларацията за обстоятелствата по чл.54, ал.1, т.З - 5 от ЗОП се подписва от лицето, което може самостоятелно да го представлява.

Основанията по чл.54, ал.1, т.1, 2 и 7 от ЗОП се отнасят за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

1. Специфични изисквания към всеки участник:
   1. Да притежава валидно Разрешение от МФ за извършване на дейност като оператор за отпечатване на ваучери за храна, издадено по реда на Наредба № 7 на МТСП и МФ от 09.07.2003 г.за условията и реда за издаване и отнемане на разрешение за извършване на дейност като оператор на ваучери за храна и осъществяване на дейност като оператор.

Това обстоятелство се доказва с представяне на копие на разрешението от Министерство на финансите, заверено от участника с „Вярно с оригинала" и подпис на участника.

* 1. Да притежават индивидуална квота от Министерство на финансите по чл.12 от Наредба №7/09.07.2003г. за предоставяне на ваучери за храна до 31.12.2020 г.

Това обстоятелство се доказва с представяне на Декларация по образец (*Образец 3*), с която участниците декларират, че разполагат с индивидуална квота и в рамките на получената обща годишна квота от МФ, ще обезпечат номиналната стойност на ваучерите за нуждите на „Дунав мост Видин-Калафат” АД до края на срока на изпълнение на договора- 31.12.2020 г.

* 1. Ваучерите следва да бъдат със срок на валидност 12 месеца от издаването им.

1. Изисквания за технически възможности и/или квалификация на

Участниците

* 1. Изпълнителят на поръчката трябва да отговаря на изискванията на чл.4 от Наредба № 7/09.07.2003г. на Министъра на труда и социалната политика и Министъра на финансите и да притежава разрешение за извършване на дейност като оператор на ваучери за храна, съгласно чл. 5 във вр. чл.9 ал.4 от същата Наредба към датата на настоящата процедура за възлагане на обществена поръчка.
  2. Отпечатаните и предадени на Възложителя ваучери за храна да могат да се ползват в обекти за търговия с храни на територията на Община Видин. Участниците в процедурата следва да имат сключени договори с минимум 5 (пет) търговски обекти на територията на град Видин.Обектите могат да бъдат ресторанти, заведения за бързо обслужване, магазини за хранителни стоки, супермаркети, хипермаркети, осъществяващи дейност в съответствие с изискванията на Закона за храните.

*Като доказателство да се представи декларация, съдържаща наименованието на обекта, местоположението му и неговия собственик с ЕИК/БУЛСТАТ.*

* 1. Участниците в процедурата следва да имат изпълнен минимум един договор с предмет еднакъв или сходен с предмета на настоящата поръчка, през последните три години, считано от крайния срок за подаване на оферти. Под предмет «еднакъв или сходен с предмета на настоящата поръчка» Възложителят ще приеме договор с предмет: «Отпечатване и предоставяне на ваучери за храна или ваучери за други стоки».
  2. Предоставените ваучери следва да бъдат със срок на валидност 12 месеца от издаването им.
  3. Участниците да са обвързани с предложенията си за период не по-кратък от 90 календарни дни от крайния срок за получаване на офертите.

1. КРИТЕРИЙ ЗА ОЦЕНКА НА ОФЕРТИТЕ И ВЪЗЛАГАНЕ НА ПОРЪЧКАТА:

**Оценяването и класирането на офертите се извършва по критерия „най – ниска цена“.**

На оценка подлежи предложената от участниците цена, посочена в лв. без ДДС, за отпечатване и предоставяне до адреса на Възложителя на 1 (един) брой ваучер за храна.

Предложената в ценовото предложение цена следва да е представена без ДДС, изписана до третия знак след десетичната запетая.

Забележка: Ценовото предложение на всеки участник следва да е съобразено с прогнозния брой ваучери за срока на изпълнение на поръчката, който възлиза на около 10 944 бр.(десет хиляди деветстотин четиридесет и четири броя) и максималната прогнозна стойност, която е предвидена от Възложителят за изпълнение на поръчката.

1. УКАЗАНИЯ ЗА ПОДГОТОВКА И СЪДЪРЖАНИЕ НА ОФЕРТАТА:
2. Документи, свързани с участие в поръчката.

Документите, свързани с участието в поръчката, се представят от участника или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от Възложителя. Документите се представят в запечатана, непрозрачна опаковка, с ненарушена цялост. Върху опаковката се посочват:

* 1. Наименованието на участника, включително участниците в обединението,

когато е приложимо;

* 1. Адрес за кореспонденция, телефон и по възможност - факс и електронен

адрес;

* 1. Наименованието на поръчката, за която се подават документите.

При изготвяне на офертата всеки участник трябва да се придържа точно към условията на възложителя.

Офертите се изготвят на български език.

До изтичането на срока за подаване на офертите всеки участник може да промени, да допълни или да оттегли офертата си.

Всеки участник има право да представи само една оферта.

Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

В процедура за възлагане на обществена поръчка едно физическо или юридическо лице може да участва само в едно обединение.

1. Съдържание на офертата:
   1. Заявление за участие *(образец 1);*
   2. Декларация за приемане клаузите на проекта на договор (образец 2);
   3. Декларация, че разрешението за извършване на дейност като оператор не е отнето по реда на чл.11 от Наредба № 7 от 09.07.2003 г. за условията и реда за издаване и отнемане на разрешение за извършване на дейност като оператор на ваучери за храна и осъществяване дейност като оператор, и участникът не е в процедура по отнемане на разрешението (образец 3);
   4. Декларация по чл. 192, ал. 3 от ЗОП за липса на обстоятелствата по чл. 54, ал.1, т.1, 2 и т.7 от ЗОП (образец 4);
   5. Декларация по чл. 192, ал. 3 от ЗОП за обстоятелствата по чл. 54, ал.1, т. 3-5 от ЗОП (образец 5);
   6. Декларация по чл. 66, ал.1 от ЗОП за подизпълнител - (образец 6);
   7. Декларация от подизпълнител (образец 7) - когато е приложимо;
   8. Банкова гаранция (образец 8) - ***при сключване на договора, при условие, че изпълнителят е предпочел тази форма за обезпечение на договора;***
   9. Оферта (образец 9);
   10. Ценово предложение (образец 10),
   11. Техническо предложение (образец 11);
   12. Проект на договор (образец12);
   13. Списък на услугите (образец 13),
   14. Декларация на търговски обекти (образец 14);
   15. Декларация по чл. 63 ал. 4 от ЗМИП (*Образец № 15*);
   16. Декларация чл. 3 т.8 ЗИФОДРЮПДР(образец 16);
   17. Декларация срок на валидност на офертата (образец 17);
   18. Декларация за липсата на основания за отстраняване и съответствие с критериите за подбор (образец 18);
   19. Копие от валидно разрешение за осъществяване на дейност като оператор на ваучери за храна, съгласно чл.9 ал.4 от Наредба №7 от 09.03.2003г. на МФ и МТСП за условията и реда за издаване и отнемане на разрешение за извършване на дейност като оператор на ваучери за храна и осъществяване дейност като оператор (прилага се към образец 17);
   20. Нотариално заверено пълномощно (пълномощно с нотариално удостоверяване на подписите) за лицето, което представлява участника в процедурата по възлагане на обществена поръчка *(когато е приложимо);*
2. ПРИЕМАНЕ, ОЦЕНЯВАНЕ, КЛАСИРАНЕ НА ОФЕРТИТЕ.
3. Срок за получаване на офертите: според обявата.

Офертите се подават всеки работен ден от 8.30 до 12.00 часа и от 13.00 до 17.00 часа, в срок до 17.00 часа на датата, посочена за последен ден от срока за получаване на оферти, посочена в обявата към настоящата обществена поръчка на адрес: административната сграда на ”Дунав мост Видин-Калафат”АД в гр. Видин с адрес: гр. Видин, 3700, ул. „Цар Симеон Велики” №1, ет. 2.

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

1. Отварянето на офертите е публично и на него могат да присъстват участниците в процедурата или техни упълномощени представители.
2. Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

Дата, час и място на отварянето на офертите: втория работен ден след изтичане на срока за подаване на офертите, посочен в обявата.

1. ПРИЛОЖИМО ЗАКОНОДАТЕЛСТВО.

За въпроси, свързани с провеждането на обществената поръчка и подготовката на офертите от участниците, които не са разгледани в документацията се прилагат разпоредбите на Закона за обществените поръчки и Правилника за прилагане на Закона за обществените поръчки.

Забележка: В случай на идентифициране на несъответствия между Обявата за събиране на оферти, с която е открита поръчката и Документация и приложени образци, да се прилага с приоритет както следва: Обявата, Документацията (Указания за подготовка на офертите, Техническа спецификации, Проект на договор, Образци на документи).

1. Забележка: номиналната стойност на ваучерите за храна е изчислена на база на начислените средства за основна заплата на работещите служители в „Дунав мост Видин-Калафат” АД . [↑](#footnote-ref-2)